ddrg/super_eurlex huggingface dataset:
Üldkohtu 23. novembri 2018. aasta otsus – Foundation for the Protection of the Traditional Cheese of Cyprus named Halloumi versus EUIPO – Papouis Dairies (fino)

(Kohtuasi T-416/17) (1)

((Euroopa Liidu kaubamärk - Vastulausemenetlus - Euroopa Liidu kujutismärgi fino Cyprus Halloumi Cheese taotlus - Varasem Euroopa Liidu kollektiivsõnamärk HALLOUMI - Suhteline keeldumispõhjus - Tähiste sarnasus - Määruse (EÜ) nr 207/2009 artikli 8 lõike 1 punkt b (nüüd määruse (EL) nr 2017/1001 artikli 8 lõike 1 punkt b)))

(2019/C 44/43)

Kohtumenetluse keel: inglise

Pooled

Hageja: Foundation for the Protection of the Traditional Cheese of Cyprus named Halloumi (Nikosia, Küpros) (esindajad: S. Malynicz, QC, ja solicitor V. Marsland)

Kostja: Euroopa Liidu Intellektuaalomandi Amet (EUIPO) (esindajad: D. Gája ja D. Walicka)

Teine pool apellatsioonikoja menetluses, menetlusse astuja Üldkohtus: Papouis Dairies Ltd (Nikosia) (esindaja: advokaat N. Korogiannakis)

Ese

Hagi EUIPO neljanda apellatsioonikoja 20. aprilli 2017. aasta otsuse (asi R 2759/2014-4) peale, mis käsitleb Foundation for the Protection of the Traditional Cheese of Cyprus named Halloumi ja Papouis Dairiese vahelist vastulausemenetlust.

Resolutsioon

1. Tühistada Euroopa Liidu Intellektuaalomandi Ameti (EUIPO) neljanda apellatsioonikoja 20. aprilli 2017. aasta otsus (asi R 2759/2014-4), mis käsitleb Foundation for the Protection of the Traditional Cheese of Cyprus named Halloumi ja Papouis Dairies Ltd vahelist vastulausemenetlust.

2. Jätta EUIPO kohtukulud tema enda kanda ja mõista temalt välja Foundation for the Protection of the Traditional Cheese of Cyprus named Halloumi kohtukulud.

3. Jätta Papouis Dairiese kohtukulud tema enda kanda.

(1) ELT C 277, 21.8.2017.
C 44/30

ET

Üldkohtu 29. novembri 2018. aasta otsus – Out of the blue versus EUIPO – Dubois ja MFunds USA (FUNNY BANDS)

(Kohtuasi T-214/17) (1)

(Euroopa Liidu kaubamärk - Kehtetuks tunnistamise menetlus - Euroopa Liidu sõnamärk FUNNY BANDS - Absoluutsed keeldumispõhjused - Määruse (EÜ) nr 207/2009 artikli 7 lõike 1 punktid b ja c ning artikli 52 lõike 1 punkt a (nüüd määruse (EL) 2017/1001 artikli 7 lõike 1 punktid b ja c ning artikli 59 lõike 1 punkt a)))

(2019/C 44/38)

Kohtumenetluse keel: inglise

Pooled

Hageja: Out of the blue KG (Lilienthal, Saksamaa) (esindajad: advokaadid G. Hasselblatt, V. Töbelmann ja A. Zarm)

Kostja: Euroopa Liidu Intellektuaalomandi Amet (EUIPO) (esindajad: T. Frydendahl, J. Ivanauskas ja D. Walicka)

Teised menetluspooled apellatsioonikojas, menetlusse astujad Üldkohtus: Frédéric Dubois (Lasne, Belgia); ja MFunds USA LLC (Miami Beach, Florida, Ameerika Ühendriigid)

Ese

Hagi EUIPO teise apellatsioonikoja 20. jaanuari 2017. aasta otsuse (asi R 1081/2016-2) peale, mis käsitleb ühelt poolt Out of the blue ning teiselt poolt Frédéric Dubois ja MFunds USA vahelist kehtetuks tunnistamise menetlust.

Resolutsioon

1. Tühistada Euroopa Liidu Intellektuaalomandi Ameti (EUIPO) teise apellatsioonikoja 20. jaanuari 2017. aasta otsus (asi R 1081/2016-2) niivõrd, kuivõrd sellega jäeti rahuldamata kaebus tühistamisosakonna otsuse peale lükata tagasi taotlus tunnistada kehtetuks Euroopa Liidu sõnamärk FUNNY BANDS klassi 14 kuuluvate kaupade „väärismetallid ja nende sulamid ning neist valmistatud või nendega plakeeritud tooted, mis ei kuulu teistesse klassidesse; juveeltooted, ehted; kivita sõrmused (ehted); kiviga sõrmused (ehted); käevõrud (ehted); kaelakeed (ehted); kunstiliselt kujundatud võtmehoidjad“, klassi 17 kuuluvate kaupade „kautšuk, gutapertš, kummi ja neist valmistatud tooted, mis ei kuulu teistesse klassidesse; paindtorud, v.a metallist; kautšuktihendid; töötlemata või pooltöödeldud kautšuk; kautšuknöör“ ja klassi 35 kuuluvate teenuste „väärismetallide ja nende sulamite ning neist valmistatud või nendega plakeeritud toodete, mis ei kuulu teistesse klassidesse; juveeltoodete, ehete; kivita sõrmuste (ehted); kiviga sõrmuste (ehted); käevõrude (ehted); kaelakeede (ehted); kautšuki, gutapertši, kummi ja neist valmistatud toodete, mis ei kuulu teistesse klassidesse; paindtorude, v.a metallist hulgi- ja jaemüük“ jaoks.

2. Jätta hagi ülejäänud osas rahuldamata.

3. Jätta poolte kohtukulud nende endi kanda.

(1) ELT C 178, 6.6.2017.
1.

Tühistada Alkarim for Trade and Industry LLC-d puudutavas osas nõukogu 10. juuli 2017. aasta otsus (ÜVJP) 2017/1245, millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid, nõukogu 28. mai 2018. aasta otsus (ÜVJP) 2018/778, millega muudetakse otsust 2013/255/ÜVJP, mis käsitleb Süüria vastu suunatud piiravaid meetmeid, määrus (EL) nr 36/2012, mis käsitleb piiravaid meetmeid seoses olukorraga Süürias, mida on viimati muudetud nõukogu 10. juuli 2017. aasta rakendusmäärusega (EL) 2017/1241, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias, ja nõukogu 28. mai 2018. aasta rakendusmäärus (EL) 2018/774, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias.
Üldkohtu 22. jaanuari 2019. aasta otsus – EKETA versus komisjon

(Kohtuasi T-166/17) (1)

((Vahekohtuklausel - Seitsmenda raamprogrammi raames sõlmitud Actibio leping - Lubatud kulud - Kostja esitatud krediitarve ettemakstud summade tagasi nõudmiseks - Töötabelite usaldusväärsus - Huvide konflikt))

(2019/C 103/31)

Kohtumenetluse keel: kreeka

Pooled

Hageja: Ethniko Kentro Erevnas kai Technologikis Anaptyxis (EKETA) (Thessaloniki, Kreeka) (esindajad: advokaadid V. Christianos ja S. Paliou)

Kostja: Euroopa Komisjon (esindajad: A Katsimerou, O. Verheecke ja J. Estrada de Solà, hiljem A Katsimerou, A. Kyratsou ja O. Verheecke)

Ese

ELTL artikli 272 alusel esitatud hagi, milles palutakse esiteks tuvastada, et komisjoni 29. novembri 2016. aasta kreeditarves nr 3241615291 esitatud nõue, mille kohaselt pidi hageja talle tagastama 197 799,52 euro suuruse summa, mis vastab uurimisprojekti Sensation elluviimiseks makstud summale, on 179 101,34 euro suuruses summas põhjendamatu, ja teiseks tuvastada, et see summa kujutab endast lubatud kulusid, mida hageja ei ole kohustatud hüvitama.

Resolutsioon

1. Mõista Euroopa Komisjonilt Ethniko Kentro Erevnas kai Technologikis Anaptyxise (EKETA) kasuks välja esiteks 197 799,52 euro suuruse summa, mis vastab lubatud personalikuludele, millele lisandub viivis 3,50 % määraga, arvutatuna alates 12. maist 2017 kuni selle täieliku tasumiseni, teiseks viivis 2 950 euro suuruselt summalt 3,50 % määraga, arvutatuna alates 12. maist 2017 kuni 28. novembrini 2017, ja kolmandaks viivis 8 988,21 euro suuruselt summalt 3,50 % määraga, arvutatuna alates 12. maist 2017 kuni selle täieliku tasumiseni 2. oktoobril 2017.

2. Jätta hagi ülejäänud osas rahuldamata.

3. Jätta EKETA kohtukulud tema enese kanda ja mõista temalt välja üheksa kümnendikku komisjoni kohtukuludest ning jätta üks kümnendik komisjoni kohtukuludest tema enese kanda.

(1) ELT C 151, 15.5.2017.
Üldkohtu 22. jaanuari 2019. aasta otsus – EKETA versus komisjon

(Kohtuasi T-198/17) (1)

((Vahekohtuklausel - Seitsmenda raamprogrammi raames sõlmitud Actibio leping - Lubatud kulud - Kostja esitatud krediitarve ettemakstud summade tagasi nõudmiseks - Töötabelite usaldusväärsus - Huvide konflikt))

(2019/C 103/32)

Kohtumenetluse keel: kreeka

Pooled

Hageja: Ethniko Kentro Erevnas kai Technologikis Anaptyxis (EKETA) (Thessaloniki, Kreeka) (esindajad: advokaadid V. Christianos ja S. Paliou)

Kostja: Euroopa Komisjon (esindajad: A. Katsimerou, A. Kyratsou ja O. Verheecke)

Ese

ELTL artikli 272 alusel esitatud hagi, milles palutakse esiteks tuvastada, et komisjoni 29. novembri 2016. aasta kreeditarves nr 3241615335 esitatud nõue, mille kohaselt pidi hageja talle tagastama 38 241 euro suuruse summa, mis vastab Actibio projekti elluviimiseks makstud summale, on 9 353,56 euro suuruses summas põhjendamatu, ja teiseks tuvastada, et see summa kujutab endast lubatud kulusid, mida hageja ei ole kohustatud hüvitama.

Resolutsioon

1. Jätta hagi rahuldamata.

2. Mõista kohtukulud välja Ethniko Kentro Erevnas kai Technologikis Anaptyxiselt (EKETA).

(1) ELT C 151, 15.5.2017.
1.

Kuna komisjoni 14. veebruari 2017. aasta rakendusotsusega (EL) 2017/264, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, on jäetud katmata teatud kulud, mille on kandnud Hispaania Kuningriik, siis tühistada see otsus osas, millega kohaldati 10 % suurust kindlasummalist finantskorrektsiooni.
Üldkohtu 23. mai 2019. aasta otsus — Steinhoff jt versus EKP

(kohtuasi T-107/17) (1)

(Lepinguväline vastutus - Majandus- ja rahapoliitika - EKP - Liikmesriikide keskpangad - Kreeka valitsemissektori võla restruktureerimine - Erasektori kaasamine - Ühise tegutsemise klauslid - Kreeka võlainstrumentide kohustuslik vahetamine - Eraõiguslikud võlausaldajad - EKP arvamus - Isikutele õigusi andva õigusnormi piisavalt selge rikkumine - Pacta sunt servanda-põhimõte - Põhiõiguste harta artikli 17 lõiked 1 ja 2 - ELTL artikli 63 lõige 1 - ELTL artikkel 124)

(2019/C 230/36)

Kohtumenetluse keel: saksa

Pooled

Hagejad: Frank Steinhoff (Hamburg, Saksamaa), Ewald Filbry, (Dortmund, Saksamaa), Vereinigte Raiffeisenbanken Gräfenberg-Forchheim-Eschenau-Heroldsberg eG (Gräfenberg, Saksamaa), Werner Bäcker (Rodgau, Saksamaa), EMB Consulting SE (Mühltal, Saksamaa) (esindajad: advokaadid O. Hoepner ja D. Unrau)

Kostja: Euroopa Keskpank (esindajad: O. Heinz ja G. Várhelyi, keda abistas advokaat H.-G. Kamann)

Ese

ELTL artikli 268 alusel esitatud hagi nõudega hüvitada kahju, mis on hagejatele väidetavalt tekitatud seetõttu, et Euroopa Keskpank jättis oma 17. veebruari 2012. aasta arvamuses (CON/2012/12) Kreeka Vabariigi tähelepanu pööramata sellele, et kavandatud Kreeka valitsemissektori võla restruktureerimine võlainstrumentide kohustusliku vahetamise teel on õigusvastane.

Resolutsioon

1. Jätta hagi rahuldamata.

2. Mõista kohtukulud välja Frank Steinhoffilt, Ewald Filbry’lt, Vereinigte Raiffeisenbanken Gräfenberg-Forchheim-Eschenau-Heroldsberg eG-lt, Werner Bäckerilt ja EMB Consulting SE-lt.

(1) ELT C 129, 24.4.2017.
C 295/20

ET

Üldkohtu 11. juuli 2019. aasta otsus — PlasticsEurope versus ECHA

(kohtuasi T-185/17) (1)

(REACH - Loetelu koostamine kandidaatainetest, mis lõpptulemusena kantakse määruse (EÜ) nr 1907/2006 XIV lisasse - Bisfenool A kui reproduktiivtoksilise aine lisamine sellesse loetellu - Määruse nr 1907/2006 artiklid 57 ja 59)

(2019/C 295/25)

Kohtumenetluse keel: inglise

Pooled

Hageja: PlasticsEurope (Brüssel, Belgia) (esindajad: advokaadid R. Cana, É. Mullier ja F. Mattioli)

Kostja: Euroopa Kemikaaliamet (esindajad: M. Heikkilä, W. Broere ja N. Herbatschek)

Kostja toetuseks menetlusse astujad: Prantsuse Vabariik (esindajad: D. Colas, J. Traband ja B. Fodda, hiljem D. Colas, J. Traband ja E. de Moustier) ning ClientEarth (London, Ühendkuningriik) (esindaja: advokaat P. Kirch)

Ese

ELTL artikli 263 alusel esitatud nõue tühistada ECHA 4. jaanuari 2017. aasta otsus (ED/01/2017), millega lisati bisfenool A loetellu kandidaatainetest, mis lõpptulemusena kantakse Euroopa Parlamendi ja nõukogu 18. detsembri 2018. aasta määruse (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006, L 396, lk. 1, parandus ELT 2007, L 136, lk 3) XIV lisasse, nagu ette nähtud selle määruse artikli 59 lõikes 1, kuna see aine on määratletud reproduktiivtoksilise ainena määruse nr 1907/2006 artikli 57 punkti c tähenduses.

Resolutsioon

1. Jätta hagi rahuldamata.

2. Jätta PlasticsEurope’i kohtukulud tema enda kanda ning mõista temalt lisaks välja Euroopa Kemikaaliameti (ECHA) ja ClientEarthi kohtukulud.

3. Jätta Prantsuse Vabariigi kohtukulud tema enda kanda.

(1) ELT C 161, 22.5.2017.
C 413/43

ET

Üldkohtu 24. septembri 2019. aasta otsus – Rumeenia versus komisjon

(kohtuasi T-391/17) (1)

(Sätted institutsioonide kohta - Euroopa kodanikualgatus - Rahvus- ja keelevähemuste kaitse - Kultuurilise ja keelelise mitmekesisuse tugevdamine - Osaline registreerimine - Pädevuse andmise põhimõte - Olukord, kus ei esine komisjoni seadusandlike volituste ilmselget puudumist - Põhjendamiskohustus - ELL artikli 5 lõige 2 - Määruse (EL) nr 211/2011 artikli 4 lõike 2 punkt b - ELTL artikkel 296)

(2019/C 413/50)

Kohtumenetluse keel: rumeenia

Pooled

Hageja: Rumeenia (esindajad: R. Radu, C.-M. Florescu, E. Gane ja L. Lițu, hiljem C.-M. Florescu, E. Gane, L. Lițu ja C.-R. Canțăr)

Kostja: Euroopa Komisjon (esindajad: H. Krämer, L. Radu Bouyon ja H. Stancu)

Kostja toetuseks menetlusse astuja: Ungari (esindajad: M. Fehér, G. Koós ja G. Tornyai)

Ese

ELTL artikli 263 alusel esitatud nõue tühistada komisjoni 29. märtsi 2017. aasta otsus (EL) 2017/652, milles käsitletakse kavandatud kodanikualgatust „Minority SafePack – one million signatures for diversity in Europe“ (ELT 2017, L 92, lk 100).

Resolutsioon

1. Jätta hagi rahuldamata.

2. Jätta Rumeenia kohtukulud tema enda kanda ja mõista temalt välja Euroopa Komisjoni kohtukulud, sealhulgas ajutiste meetmete kohaldamise menetlusega seotud kulud.

3. Jätta Ungari kohtukulud tema enda kanda.

(1) ELT C 269, 14.8.2017.
Üldkohtu 20. septembri 2019. aasta otsus – PlasticsEurope versus ECHA

(kohtuasi T-636/17) (1)

(REACH - Loetelu koostamine kandidaatainetest, mis lõpptulemusena kantakse määruse (EÜ) nr 1907/2006 XIV lisasse - Sellesse loetellu bisfenool A kohta tehtud kande täiendus - Määruse nr 1907/2006 artiklid 57 ja 59 - Ilmselge hindamisviga - Õiguskindlus - Õiguspärane ootus - Proportsionaalsus)

(2019/C 406/30)

Kohtumenetluse keel: inglise

Pooled

Hageja: PlasticsEurope (Brüssel, Belgia) (esindajad: avocat R. Cana, avocat É. Mullier ja avocat F. Mattioli)

Kostja: Euroopa Kemikaaliamet (ECHA) (esindajad: M. Heikkilä, W. Broere, C. Buchanan ja A. Hautamäki, keda alguses abistas avocat S. Raes)

Kostja nõuete toetuseks menetlusse astujad: Prantsuse Vabariik (esindajad: D. Colas, E. de Moustier ja J. Traband, hiljem D. Colas, J. Traband ja A.-L. Desjonquères) ja ClientEarth (London, Ühendkuningriik) (esindaja: avocat P. Kirch)

Ese

ELTL artikli 263 alusel esitatud nõue tühistada ECHA tegevdirektori 6. juuli 2017. aasta otsus ED/30/2017, millega täiendati Euroopa Parlamendi ja nõukogu 18. detsembri 2006. aasta määruse (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006, L 396, lk 1, parandus ELT 2007, L 136, lk 3), artikli 59 kohaselt kandidaatainete, mis lõpptulemusena kantakse XIV lisasse, loetellu bisfenool A kohta tehtud kannet nii, et on kindlaks tehtud, et bisfenool A on lisaks selle määruse artikli 57 punkti f tähenduses aine, millel on endokriinseid häireid põhjustavad omadused ja millel võib olla tõsine mõju inimeste tervisele, mis põhjustab samaväärse ohu kui selle määruse artikli 57 punktides a–e loetletud ained.

Resolutsioon

1. Jätta hagi rahuldamata.

2. Jätta PlasticsEurope’i kohtukulud tema enda kanda ja mõista temalt välja Euroopa Kemikaaliameti (ECHA) ning ClientEarthi kohtukulud.

3. Jätta Prantsuse Vabariigi kohtukulud tema enda kanda.

(1) ELT C 382, 13.11.2017.
1.

Vajadus otsustada nõude üle tühistada osalemiskutse valikumenetluses EP/CAST/S/16/2016, 26. oktoobri 2016. aasta otsus, millega Carlos Manuel Henriquesele anti teada, et teda ei ole autojuhi ametikohale väljavalitud kandidaatide hulgas, ning 25. aprilli 2017. aasta otsus, millega C. M. H. Barata vaie selle otsuse peale rahuldamata jäeti, on ära langenud.
Üldkohtu 19. septembri 2019. aasta otsus – BTC versus komisjon

(kohtuasi T-786/17) (1)

(Vahekohtuklausel - Üleeuroopalisi telekommunikatsioonivõrke puudutava programmi eTEN raames sõlmitud toetusleping - Projekt „SafeChemo“ - OLAFi juurdlusaruanne, milles tuvastati teatud tehtud kulude abikõlbmatus - Tasutud summa osaline tagasinõudmine - Vastuhagi)

(2019/C 399/53)

Kohtumenetluse keel: saksa

Pooled

Hageja: BTC Srl (Bolzano, Itaalia) (esindajad: advokaadid L. von Lutterotti ja A. Frei)

Kostja: Euroopa Komisjon (esindajad: A. Katsimerou ja B.- R. Killmann)

Ese

Esimese võimalusena ELTL artiklil 263 põhinev nõue tühistada esiteks komisjoni 27. septembri 2017. aasta otsus Ares(2017) 4709558, millega kohustati tagasi nõudma summa, mis maksti hagejale projekti „ePrescription and Automation for a Safe Management of Cytostatistics“ rahastamiseks lepingu C046311 alusel, mis oli sõlmitud üleeuroopalisi telekommunikatsioonivõrke puudutava programmi eTEN raames, teiseks tühistada komisjoni 2. oktoobri 2017. aasta kiri Ares(2017) 4790311, millega edastati nõudeteade nr 3241712708, ja kolmandaks tühistada nõudeteade nr 3241712708, ning teise võimalusena ELTL artiklil 272 põhinev nõue tunnistada alusetuks komisjoni nõue summa tagasi nõuda ja vastuhagi, milles palutakse hagejalt välja mõista summa, mille ta on alusetult selle lepingu alusel saanud.

Resolutsioon

1. Jätta BTC Srl-i esitatud hagi rahuldamata.

2. Kohustada BTC-d tasuma Euroopa Komisjonile põhisumma 380 989,49 eurot, millele lisandub viivis määraga 3,50% alates 17. novembrist 2017 kuni summa täieliku tasumiseni.

3. Jätta BTC kohtukulud tema enda kanda ja mõista temalt välja komisjoni kohtukulud.

(1) ELT C 42, 5.2.2018.
C 163/23

ET

Üldkohtu 10. märtsi 2021. aasta otsus – ViaSat versus komisjon

(Kohtuasi T-245/17) (1)

(Tegevusetus- ja tühistamishagi - Elektroonilise side võrgud ja teenused - 2 GHz sagedusala ühtlustatud kasutamine - Liikuva kosmoseside teenuseid (MSS) pakkuvad üleeuroopalised süsteemid - Otsus 2007/98/EÜ - Operaatorite ühtlustatud valikumenetlus - Load väljavalitud operaatoritele - Otsus nr 626/2008/EÜ - Tegutsemistaotlus - Ametliku kirja puudumine - Komisjoni seisukoha määratlemine - Vastuvõetamatus - Tegutsemisest keeldumine - Vaidlustamatu akt - Vastuvõetamatus - Komisjoni pädevus)

(2021/C 163/28)

Kohtumenetluse keel: inglise

Pooled

Hageja: ViaSat, Inc. (Carlsbad, California, Ühendriigid) (esindajad: advokaadid E. Righini, J. Ruiz Calzado, P. de Bandt, M. Gherghinaru ja L. Panepinto)

Kostja: Euroopa Komisjon (esindaja: G. Braun, L. Nicolae ja V. Di Bucci)

Hageja toetuseks menetlusse astujad: Madalmaade Kuningriik (esindaja: M. Bulterman), Eutelsat SA (Pariis, Prantsusmaa) (esindajad: advokaadid L. de la Brosse ja C. Barraco-David)

Kostja toetuseks menetlusse astujad: EchoStar Mobile Ltd (Dublin, Iirimaa) (esindaja: A. Robertson, QC), Inmarsat Ventures Ltd (London, Ühendkuningriik) (esindajad: advokaadid C. Spontoni, B. Amory, É. Barbier de La Serre ja barrister A. Howard)

Ese

Esimese võimalusena ELTL artikli 265 alusel esitatud nõue tuvastada, et komisjon on õigusvastaselt jätnud võtmata teatud meetmed 2 GHz sagedusalas liikuva kosmoseside teenuste (MSS) pakkumise valdkonnas ühtlustatud eeskirjade kohaldamisel ning teise võimalusena ELTL artikli 263 alusel esitatud nõue tühistada komisjoni 14. ja 21. veebruari 2017. aasta kiri, milles viimane vastas hageja esitatud tegutsemistaotlusele.

Resolutsioon

1. Jätta hagi rahuldamata.

2. Mõista Euroopa Komisjoni kohtukuld välja ViaSat, Inc-lt, kes ühtlasi kannab ise enda kohtukulud

3. Jätta Eutelsat SA, Madalmaade Kuningriigi, EchoStar Mobile Ltd ja Inmarsat Ventures Ltd kohtukulud nende enda kanda.

(1) ELT C 213, 3.7.2017.
Üldkohtu 20. jaanuari 2021. aasta otsus – Foundation for the Protection of the Traditional Cheese of Cyprus named Halloumi versus EUIPO – M. J. Dairies (BBQLOUMI)

(Kohtuasi T-328/17 RENV) (1)

(Euroopa Liidu kaubamärk - Vastulausemenetlus - Euroopa Liidu kujutismärgi BBQLOUMI taotlus - Varasem Euroopa Liidu kollektiivsõnamärk HALLOUMI - Absoluutne keeldumispõhjus - Segiajamise tõenäosuse puudumine - Määruse (EÜ) nr 207/2009 artikli 8 lõike 1 punkt b (nüüd määruse (EL) 2017/1001 artikli 8 lõike 1 punkt b)

(2021/C 79/37)

Kohtumenetluse keel: inglise

Pooled

Hageja: Foundation for the Protection of the Traditional Cheese of Cyprus named Halloumi (Nikosia, Küpros) (esindajad: S. Malynicz, QC, solicitor V. Marsland ja barrister S. Baran)

Kostja: Euroopa Liidu Intellektuaalomandi Amet (EUIPO) (esindajad: D. Gája ja V. Ruzek)

Teine pool apellatsioonikoja menetluses, menetlusse astuja Üldkohtus: M. J. Dairies EOOD (Sofia, Bulgaaria) (esindaja: advokaat D. Dimitrova)

Ese

Hagi EUIPO neljanda apellatsioonikoja 16. märtsi 2017. aasta otsuse (asi R 497/2016-4) peale, mis käsitleb Foundation for the Protection of the Traditional Cheese of Cyprus named Halloumi ja M. J. Dairies’e vahelist vastulausemenetlust.

Resolutsioon

1. Jätta hagi rahuldamata.

2. Mõista Üldkohtu menetluse ja Euroopa Kohtu apellatsioonimenetluse kulud välja Foundation for the Protection of the Traditional Cheese of Cyprus named Halloumilt.

(1) ELT C 239, 24.7.2017.
1.

Ära on langenud vajadus teha otsus, kas õiguspärane on Euroopa Komisjoni vaikimisi otsus, millega jäeti rahuldamata hageja 31. mai 2017. aasta korduv taotlus võimaldada tutvuda „tegevuskavaga, milles on ette nähtud meetmed mobiilside satelliitteenuste osutamiseks valitud ja selleks loa saanud operaatorite poolt ühiste tingimuste, sealhulgas uute vaheetappide ja vastavate tähtaegade järgimiseks, mis on sätestatud Euroopa Parlamendi ja nõukogu 30. juuni 2008. aasta otsuses nr 626/2008/EÜ liikuva kosmoseside teenuseid pakkuvate süsteemide valiku ja nendega seotud lubade andmise kohta“.
Üldkohtu 21. detsembri 2021. aasta otsus – EKETA versus komisjon

(Kohtuasi T-177/17) (1)

(Vahekohtuklausel - Kuuenda raamprogrammi raames sõlmitud leping Ask-it - Lubatud kulud - Komisjoni võlateade ettemakstud summade tagasinõudmiseks - Töötabelite usaldusväärsus - Huvide konflikt - Allhange)

(2022/C 95/28)

Kohtumenetluse keel: kreeka

Pooled

Hageja: Ethniko Kentro Erevnas kai Technologikis Anaptyxis (EKETA) (Thessaloníki, Kreeka) (esindaja: advokaat V. Christianos)

Kostja: Euroopa Komisjon (esindajad: A. Katsimerou, T. Adamopoulos ja J. Estrada de Solà)

Ese

ELTL artikli 272 alusel esitatud hagi, milles palutakse esiteks tuvastada, et komisjoni 29. novembri 2016. aasta võlateates nr 3241615292 esitatud nõue, mille kohaselt pidi hageja talle tagastama 211 185,95 euro suuruse summa, mis vastab uurimisprojekti Ask-it elluviimiseks makstud toetussummale, on 89 126,11 euro suuruses summas põhjendamatu, ja teiseks tuvastada, et see summa kujutab endast lubatud kulusid, mida hageja ei ole kohustatud hüvitama.

Resolutsioon

1. Jätta hagi rahuldamata.

2. Jätta kohtukulud Ethniko Kentro Erevnas kai Technologikis Anaptyxise kanda.

(1) ELT C 151, 15.5.2017.
Üldkohtu 21. detsembri 2021. aasta otsus – EKETA versus komisjon

(Kohtuasi T-190/17) (1)

(Vahekohtuklausel - Kuuenda raamprogrammi raames sõlmitud leping Cater - Lubatud kulud - Komisjoni võlateade ettemakstud summade tagasinõudmiseks - Töötabelite usaldusväärsus - Huvide konflikt)

(2022/C 95/30)

Kohtumenetluse keel: kreeka

Pooled

Hageja: Ethniko Kentro Erevnas kai Technologikis Anaptyxis (EKETA) (Thessaloníki, Kreeka) (esindaja: advokaat V. Christianos)

Kostja: Euroopa Komisjon (esindajad: A. Katsimerou, T. Adamopoulos ja J. Estrada de Solà)

Ese

ELTL artikli 272 alusel esitatud hagi, milles palutakse esiteks tuvastada, et komisjoni 29. novembri 2016. aasta võlateates nr 3241615289 esitatud nõue, mille kohaselt pidi hageja talle tagastama 172 992,15 euro suuruse summa, mis vastab uurimisprojekti Cater elluviimiseks makstud toetussummale, on 28 520,08 euro suuruses summas põhjendamatu, ja teiseks tuvastada, et see summa kujutab endast lubatud kulusid, mida hageja ei ole kohustatud hüvitama.

Resolutsioon

1. Jätta hagi rahuldamata.

2. Jätta kohtukulud Ethniko Kentro Erevnas kai Technologikis Anaptyxise kanda.

(1) ELT C 151, 15.5.2017.